(172)
 За да се гарантира обективно сравнение между нормалната стойност и експортната цена, разликите, които засягат цените и тяхната сравнимост, бяха надлежно отчетени под формата на корекции в съответствие с член 2, параграф 10 от основния регламент. Всички експортни продажби бяха на равнище франко борд (FOB), поради което експортната цена беше коригирана за вътрешен превоз, разходи за обработка, товарене, опаковане, банкови такси и кредитни разходи (в интервала между 10 % и 15 %).
 (173)
 Въпросът дали трябва да се коригира нормалната стойност поради частичното възстановяване на ДДС при износ беше оставен отворен, тъй като дъмпинговите маржове вече доказаха наличието на дъмпинг през разследвания период в рамките на прегледа. Поради това увеличението на дъмпинговия марж вследствие на корекцията във връзка с ДДС не е от значение за резултата от настоящия преглед.
 (174)
 На тази основа среднопретегленият дъмпингов марж на Hunan Hualian group, изразен като процент от CIF цената на групата на границата на Съюза преди облагането с мито, e 35,1 %.
 3.2.8. Дъмпингов марж за останалите китайски производители износители
 (175)
 Според Евростат през разследвания период в рамките на прегледа средната китайска експортна цена (CIF) на разглеждания продукт за Съюза е била около 1,8 EUR/kg. Това е под средната, изчислена на ниво CIF, експортна цена на оказалия съдействие производител износител в същия период, която е била [2—2,4 EUR/kg] (137).
 (176)
 Като се изчислява въз основа на средната нормална стойност на оказалия съдействие производител износител и на средната китайска експортна цена (коригирана към франко завод (EXW) въз основа на наличните данни (138)), през разследвания период в рамките на прегледа дъмпинговият марж е бил в интервала 65 %—75 %. Ако Комисията трябваше да използва нормалната стойност, установена от промишлеността на Съюза в искането за преглед, дъмпинговият марж би бил дори по-висок. Това означава, че на базата на наличните факти китайският износ на разглеждания продукт за Съюза през разследвания период в рамките на прегледа е бил на дъмпингови цени.
 3.2.9. Заключение относно продължаването на дъмпинга
 (177)
 На базата на данните на оказалия съдействие производител износител — Hunan Hualian group, през разследвания период в рамките на прегледа е продължил дъмпингът с дъмпингов марж от 35 %. Подобно, въз основа на статистическите данни за цялата страна (на Евростат) става ясно, че през разследвания период в рамките на прегледа китайският износ на разглеждания продукт за Съюза е бил на дъмпингови цени, като дъмпинговият марж е бил около 70 %.
 (178)
 Поради това Комисията направи заключението, че през разследвания период в рамките на прегледа дъмпингът е продължил.
 3.3. Доказателства за вероятността за продължаване на дъмпинга от КНР
 (179)
 В допълнение към заключението за съществуване на дъмпинг през разследвания период в рамките на прегледа Комисията разгледа вероятността за продължаване на дъмпинга, ако мерките бъдат отменени. За целта Комисията анализира следните допълнителни елементи: производствения капацитет и свободния капацитет в КНР, ценовата политика на китайските производители износители на други пазари и привлекателността на пазара на Съюза.
 3.3.1. Производствен капацитет и свободен капацитет в КНР
 (180)
 Китай е най-големият износител в света на керамични съдове и прибори за сервиране или за кухня и